„Tisztelt Ápolás Igazgató!

Szeretném hálámat kifejezni a szekszárdi gyógytornászoknak! Nem tudok szó nélkül elmenni amellett, hogy kiemeljem az intézményükben dolgozó kollégái érdemeit.

25 éves élsportolói múlttal rendelkezem, magyar válogatott volt játékosaként rengeteg sportsérülésem volt az évtizedek alatt. A mostani sérülésemet (bokatörés) megelőzően a rehabilitációmat az egyesület stábtagjai intézték. De ha tudtam volna, hogy a gyógytorna milyen mértékben és ütemben erősít, akkor minden egyes sérülésemnél igénybe vettem volna a gyógytornát.

Sportegyesület vezetőjeként hangsúlyozni fogom és szorgalmazni a gyógytorna fontosságát a rehabilitáció során (több mint száz sportolónk van). Mindenkinek el fogom mondani a tapasztalataimat, és bátran fogom ajánlani bármelyik kollégájukat!

Szeretném még a gyógytornászok szaktudásán felül kiemelni az emberi tulajdonságokat. Nem csak a velem dolgozó gyógytornász, hanem az összes kollégája emberségből jelesből vizsgázott. Látom, ahogyan bánnak a beteggel, segítőkészek, kedvesek, motiválnak, az számomra külön öröm volt.

Még egyszer köszönöm szépen a segítséget a gyors felépüléshez, és gratulálok a gyógytornászok csapatához!

Üdvözlettel:

Simon Boglárka”